b'\n_START_ARTICLE_\nSladkor\n_START_PARAGRAPH_\nSladkor, s kemijskim imenom saharoza, je naravno sladilo iz skupine ogljikovih hidratov. Surovi oz. rjavi sladkor, ki je vmesni produkt ekstrakcije saharoze iz sladkornega trsa, vsebuje do 99,5\xc2\xa0% saharoze v suhi snovi. Rafinirani oz. beli sladkor vsebuje ve\xc4\x8d kot 99,5\xc2\xa0% saharoze v suhi snovi.\n_START_SECTION_\nZgodovina sladkorja\n_START_PARAGRAPH_\nPradomovina sladkorja je verjetno Indija, to potrjuje izvor imena sladkorja - sakara, ki izvira iz Sanskrta. Zahod se je prvi\xc4\x8d sre\xc4\x8dal s sladkorjem v anti\xc4\x8dnem \xc4\x8dasu, ko so ga Grki in Rimljani uva\xc5\xbeali iz Daljnega vzhoda kot izredno dragoceno blago, ki so ga uporabljali tudi v zdravilstvu. V srednjem veku je Evropa \xc2\xbbpozabila\xc2\xab\xc2\xa0na sladkor in \xc5\xa1ele prve kri\xc5\xbearske vojne so v Evropi ponovno vzbudili zanimanje za sladkor._NEWLINE_Na zahod pa so proizvodnjo sladkorja iz sladkornega trsa prvi prinesli Arabci, ki so tehnologijo proizvodnje pridobili pri Perzijcih. Okoli leta 1000 so na Kreti ustanovili prvo industrijsko rafinerijo. Otok so zato poimenovali Qandi, kar pomeni kristaliziran sladkor._NEWLINE_Ker kontinentalno podnebje v Evropi ne omogo\xc4\x8da uspevanja sladkornega trsa, so takratne evropske velesile za\xc4\x8dele gojiti sladkorni trs v tropskem delu Novega sveta. Proizvodnja sladkorja v Novem svetu je bila delovno zelo intenzivna, zato so kolonialne velesile vzpostavile donosno trgovino s su\xc5\xbenji, ki so v glavnem delali na poljih sladkornega trsa. Trgovina s su\xc5\xbenji je postala del znamenite trikotne trgovine med Amerikama, Evropo in Afriko._NEWLINE_Proizvodnja sladkorja iz sladkorne pese se je za\xc4\x8dela proti koncu osemnajstega stoletja v takratni Prusiji, ko so takrat zaradi visoke cene trsnega sladkorja postavili tovarno za proizvodnjo sladkorja iz sladkorne pese. Mno\xc5\xbei\xc4\x8dno pa se je ta tehnologija raz\xc5\xa1irila po Evropi v \xc4\x8dasu Napoleonovih vojn in britanske pomorske blokade, ki je kontinentalni Evropi skoraj popolnoma ustavila dobavo trsnega sladkorja.\n_START_SECTION_\nPoraba belega sladkorja v Sloveniji\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo v Sloveniji v letu 2013 porabljenih 129.420 ton belega sladkorja.'